RO
C 252/20
Jurnalul Oficial al Uniunii Europene
17.7.2023
— în consecință, admiterea concluziilor recurentei în primă instanță și, prin urmare: — anularea deciziei din 21 ianuarie 2021 de schimbare a repartizării recurentei în postul de consilier la Direcția Generală Președinție și, în măsura în care este necesar, a deciziei de recuperare a plăților nedatorate din 8 martie 2021; — în măsura în care este necesar, anularea deciziei din 16 septembrie 2021 de respingere a reclamației recurentei din 7 aprilie 2021; — repararea prejudiciului material și moral al recurentei; — obligarea pârâtului la plata tuturor cheltuielilor de judecată aferente celor două proceduri.
Motivele și principalele argumente În susținerea recursului, recurenta invocă următoarele motive: 1.
Hotărârea atacată încălca noțiunea dreptului de a fi ascultat, realizează calificări juridice eronate și săvârșește denaturări ale dosarului.
Prima instanță și-a încălcat obligația de motivare. 2.
Hotărârea atacată încălca obligația de motivare. 3.
Hotărârea atacată încălca obligația de solicitudine.
Recurs introdus la 11 aprilie 2023 de Penya Barça Lyon: Plus que des supporters (PBL) și Issam Abdelmouine împotriva Hotărârii Tribunalului (Camera întâi) din 8 februarie 2023 în cauza T-538/21, PBL și WA/Comisia (Cauza C-224/23 P) (2023/C 252/23) Limba de procedură: franceza Părțile Recurenți: Penya Barça Lyon: Plus que des supporters (PBL), Issam Abdelmouine (reprezentant: J. Branco, avocat) Cealaltă parte din procedură: Comisia Europeană Concluziile recurenților Recurenții solicită Curții: — anularea în totalitate a Hotărârii Tribunalului Uniunii Europene din 8 februarie 2023 în cauza T-538/21, PBL și WA/Comisia; — admiterea în totalitate a concluziilor definitive prezentate de recurenți în primă instanță.
Motivele și principalele argumente În susținerea recursului, recurenții invocă mai multe motive: În primul rând, Tribunalul a săvârșit o eroare de fapt și de drept atunci când a respins ca inadmisibilă cererea de anulare în ceea ce privește Penya Barça Lyon, având în vedere, pe de o parte, că interesul de a exercita acțiunea al primului recurent prevalează față de acela al celui de al doilea recurent în cazul în care mai multe persoane formulează o acțiune unică și, pe de altă parte, a refuzat probele propuse de recurenți pentru a face dovada interesului de a exercita acțiunea al primului recurent.
În al doilea rând, Tribunalul a încălcat drepturile procedurale ale recurenților prin omisiunea de a statua cu privire la un motiv prezentat, referitor la natura discreționară a competenței Comisiei în privința plângerilor depuse în fața sa.
În al treilea rând, Tribunalul a săvârșit o eroare de drept, neținând seama de niciun interes patrimonial și economic direct al recurenților, legat de situația de fapt din speță.